בס"ד

‏י"ד סיון, תשפ"א

‏25.5.2021

**פרוטוקול ישיבת הנהלה מספר 6**

**מתאריך 25.5.2021**

**נוכחים (חברי הנהלה):**

אבישי מזרחי, הרצל מנחם, דוד אמיניאן, אליהו בן נעים, אינה אפרתי, נחמיה אסף, אודי רמבח, יונתן לוי, גלית אלחנן, דורית שטרית, הנרי רוטנמר, עוזי בונדק, ליאת בכור, נדב לוי.

**משתתפים:**

יעל כהן, מנכ"לית המינהל.

אורלי סבג, מנהלת כספים ומשאבי אנוש.

**על סדר היום:**

1. המשך תהליך גיבוש חזון לשכונת פסגת זאב.

2. אישור חברתו של נדב לוי, נציג העיריה, בהנהלת המינהל.

3. אישור תהליך קבלת עובדים.

4. עדכוני ועדת כח אדם.

5. דיון בהרכב ועדת כח אדם.

6. נוהל עדכון בדבר קבלת תקציבים.

7. גיבוש עמדת ההנהלה בסוגית שיקוע סיירת דוכיפת.

**מהלך הדיון:**

1. **המשך תהליך גיבוש חזון לשכונת פסגת זאב.**

הוצגה מצגת ובה המשך תהליך גיבוש החזון. בסופה הוצגה פסקת חזון כהצעה לדיון.

**הוחלט:** המצגת תישלח לחברי ההנהלה והם ינסו לגבש פסקה קצרה יותר שניתן לפרסם אותה לתושבים ולהפוך אותה לכוכב צפון אפקטיבי לשכונה.

הרצל לוקח על עצמו לקבל את הצעות החברים ולגבש אותם לכדי פסקה מוסכמת.

1. **אישור חברתו של נדב לוי, נציג העיריה, בהנהלת המינהל.**

**הוחלט:** חברותו של נדב לוי, כחבר בהנהלת המינהל מטעם עיריית ירושלים מאושרת פה אחד.

1. **אישור תהליך קבלת עובדים.**

התקיים דיון על התהליך המוצע. הוכנסו בו שינויים ותוספות.

**הוחלט:** תהליך קבלת עובדים במינהל אושר בהתאם לנוסח שגובש יחד.

1. **עדכוני ועדת כח אדם.**

הוצגו בפני חברי ההנהלה ארבעה תפקידים שאוישו לאחרונה.

1. **דיון בהרכב ועדת כח אדם.**

מספר חברי ועדת כח אדם כפי שהוא היום הוא מספר זוגי, עלה רצון לצרף את עוזי בונדק כחבר נוסף לועדה כדי להימנע ממצב של תיקו בועדה.

**הוחלט:** עוזי בונדק יצטרף לועדת כח אדם של המינהל.

1. **נוהל עדכון בדבר קבלת תקציבים.**

**הוחלט:** חברי ההנהלה יעודכנו על כל תקציב שיגיע למינהל החל מהשלב הראשון ביותר.

1. **גיבוש עמדת ההנהלה בסוגית שיקוע סיירת דוכיפת.**

לצורך הצגת עמדת ההנהלה בנוגע לשיקוע סיירת דוכיפת בפני ראש העיר ביום חמישי הקרוב, קיימה ההנהלה שני מפגשי שיתוף ציבור, מפגש עם גורמי מקצוע רלבנטים ושמעה את עמדתו של המתכנן השכונתי.

התקיים דיון ארוך ומעמיק שעסק בסיכויים ובסיכונים של פרויקט זה לשפר את מצב הפקקים בשכונה.

**הוחלט:** הנהלת המינהל הקהילתי בעד ביצוע פרויקט השיקוע בתנאי שינקטו מספר צעדים המבטיחים הקטנת הסבל של תושבי רחוב סיירת דוכיפת מהתנועה הרבה על הכביש וכן הסבל של כלל תושבי השכונה בתקופת העבודות.

ליאת בכור ויוני לוי ינסחו מכתב תשובה לראש העיר המפרט את התנאים המבוקשים.

**הצביעו בעד:** ליאת בכור, יוני לוי, גלית אלחנן, עוזי בונדק, אליהו בן נעים, אבישי מזרחי והנרי רוטנמר.

**הצביעו נגד:** אינה אפרתי, הרצל מנחם.

**נמנעו:** נחמיה אסף, דורית שטרית.

**לא לקחו חלק בדיון:** דוד אמיניאן, אודי רמבח, נדב לוי.

רשמה: יעל כהן.

אישור פרוטוקול

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  
חבר/ת הנהלה אבישי מזרחי

יו"ר הנהלת המינהל הקהילתי

פסגת זאב

העתק: חברי הנהלה

אתר המינהל הקהילתי